MPUMALANGA SE VULLISTERREINE IN BEROERDE TOESTAND - AfriForum
Slegs een uit 21 vullisterreine wat in Mpumalanga geoudit is, het aan nasionale standaarde voldoen. Kragtens toepaslike wetgewing en regulasies, waaronder die Wet op Nasionale Omgewingsbestuur: Vullis 59 van 2008, moet 'n vullisterrein aan bepaalde vereistes voldoen.
Volgens Hennie Bekker, AfriForum se distrikskoördineerder vir die Laeveld, is die meeste vullisterreine in Mpumalanga in 'n haglike toestand. "Dit kan hoofsaaklik toegeskryf word aan die tekort aan oorsigfunksies vanaf die staat om munisipale amptenare verantwoordelik te hou vir die verval van hierdie terreine."
Bekker sê die algemeenste probleme wat AfriForum tydens die oudit aangetref het, is die afwesigheid van afvalbestuurslisensies en 'n algehele wanbestuur van terreine. Daar is ook geen onderhoudsplan vir masjinerie nie en werknemers wat gekontak is, het getuig dat masjiene vir maande stukkend staan. Verder is daar ook in sommige gevalle geen deeglike sekuriteit wat die terrein beveilig nie en herwinners se toegang na die terrein word vergemaklik.
AfriForum het strafregtelike klagtes teen die munisipale bestuurder van die Tokologo Plaaslike Munisipaliteit gelê rakende rou riool wat vir meer…
Lees meer AfriForum dien strafregtelike klagtes in teen munisipale bestuurder van Tokologo Plaaslike MunisipaliteitContinue